SEAFCOกำไรเด่น-แถม backlog หรูแนะนำซื้อราคาเป้าหมาย 13.50 บาท
SEAFCOกำไรเด่น-แถม backlog หรู แนะนำซื้อราคาเป้าหมาย 13.50 บาท 
1 ก.พ. 2560

บล.บัวหลวง ระบุในบทวิเคราะห์วันนี้(1 ก.พ.60) ว่า บริษัท ซีฟโก้ จำกัด (มหาชน) หรือ SEAFCO คาดแนวโน้มกำไรที่ดีอย่างต่อเนื่องในไตรมาส 4/59 ไปจนถึงไตรมาส 1/60 จะเป็นปัจจัยสนับสนุนราคาหุ้นอย่างต่อเนื่อง
โดยคาดกำไรไตรมาส 4/59 อยู่ที่ 45 ล้านบาท เติบโตสูงจากฐานต่ำ 67%  เทียบช่วงเดียวกันของปีก่อน และ 255% เทียบไตรมาสก่อนหน้า และคาดไตรมาส 1/60 กำไรจะขยายตัวขึ้นเทียบไตรมาสก่อนหน้า อย่างต่อเนื่องจากการรับรู้รายได้งานเฉพาะค่าแรงมาร์จิ้นสูงที่มีสัดส่วนเพิ่มขึ้นเป็น 40% (ปีที่แล้วมีราว 30%)
ประกอบกับ backlog ที่มีกว่า 1,100 ล้านบาท (เพิ่มขึ้นจากเมื่อต้นปี 59 ที่มีราว 700-1,000 ล้านบาท) ช่วยยืนยันมุมมองของเราที่คาดจะเห็นการฟื้นตัวขึ้นอย่างรวดเร็วของอุตสาหกรรมคงคำแนะนำซื้อราคาเป้าหมาย 13.50 บาท   